ai4bharat/Pralekha huggingface dataset:
माहिती आणि प्रसारण मंत्रालय
माहिती आणि प्रसारणमंत्री प्रकाश जावडेकर यांच्या हस्ते संविधानदिनी ई-संकलन पुस्तिकेचे अनावरण
नवी दिल्ली , 26 नोव्हेंबर 2020
केंद्रीय माहिती आणि प्रसारण मंत्री प्रकाश जावडेकर यांनी आज संविधान, मूलभूत हक्क आणि मूलभूत कर्तव्य यावरील लेखांच्या ई-संकलन पुस्तिकेचे अनावरण केले.
या समारंभ प्रसंगी बोलताना मंत्री म्हणाले, “आज प्रसिद्ध केलेला हा संकलन ग्रंथ म्हणजे दस्तऐवजाचा अतिशय महत्त्वाचा एक भाग आहे आणि या उपक्रमासाठी पत्र सूचना कार्यालय आणि माहिती आणि प्रसारण मंत्रालयाचे मला अभिनंदन करायला आवडेल. त्यांनी नमूद केले की, पत्र सूचना कार्यालय  यांच्याकडून संकलन करण्यात आलेले लेख हे प्रख्यात व्यक्तींनी लिहिलेले आहेत आणि ही संबंधित सामग्री संदर्भ ग्रंथ म्हणून कार्य करेल.
पंतप्रधान नरेंद्र मोदी यांनी दिलेल्या संदेशाचा मंत्र्यांनी यावेळी पुनरुच्चार केला की, राज्यघटना ही देशाचा सर्वांत मोठा धार्मिक ग्रंथ आहे. त्यांनी नमूद केले की, संविधान दिवस साजरा करण्याची कल्पना पंतप्रधानांची होती.
संविधानाचे महत्त्व अखोरेखित करत जावडेकर म्हणाले, या अतुलनीय दस्तऐवजाने सर्व नागरिकांचे हक्क समान केले आहेत आणि समाजातील सर्व घटकांना समान न्याय मिळण्यासाठी तो तयार करण्यात आला आहे.
पुढील लिंकवर पुस्तक उपलब्ध होऊ शकेल –
https://static.pib.gov.in/WriteReadData/ebooklat/Flip-Book/constfiles/index.html
ई – संकलन पुस्तिकेबाबत –
ई – पुस्तिकेमध्ये न्याय, उद्योजक आणि कलाकार अशा विविध क्षेत्रातील नामवंत व्यक्तींचे बत्तीस लेख आहेत. प्रमुख सहयोगींमध्ये आनंद महिंद्रा, महाधिवक्ता  के के वेणूगोपाल आणि सोनल मानसिंग यांचा समावेश आहे. मूलतः कॉफी टेबल बुक या प्रकारामध्ये नियोजित असलेले हे पुस्तक मोठ्या संख्येने लोकांपर्यंत पोहोचावे, यासाठी ई-संकलन पुस्तिका स्वरूपात प्रकाशित करण्यात आले आहे. या संकलनामध्ये घटनेअंतर्गत विहित मूलभूत हक्क आणि मूलभूत कर्तव्ये आणि तसेच राष्ट्रीय अखंडता टिकवून ठेवण्यासाठी आणि लोकांच्या उत्कर्षामध्ये राज्यघटनेची महत्त्वाची भूमिका यावर भर देण्यात आला आहे.
M.Chopade/S.Shaikh/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 171
आरोग्य आणि कुटुंब कल्याण मंत्रालय
जागतिक आरोग्य संघटनेने B.1.617 या सध्या चिंताजनक समजल्या जाणाऱ्या विषाणूच्या प्रकाराला “भारतीय प्रकार” म्हटलेले नाही
कोरोना विषाणूच्या B.1.617 या प्रकाराचा समावेश जागतिक आरोग्य संघटनेने जागतिक चिंताजनक प्रकारामध्ये केल्याचे वृत्त अनेक प्रसारमाध्यमांमधून प्रसिद्ध झाले आहे. यापैकी काही माध्यमांनी B.1.617 हा कोरोना विषाणू म्हणजे “भारतीय प्रकार” असल्याचे म्हटले आहे. मात्र, हे वृत्त पूर्णपणे चुकीचे आणि निराधार आहे. जागतिक आरोग्य संघटनेने कोरोना विषाणूच्या B.1.617 या प्रकाराविषयी दिलेल्या आपल्या 32 पानी माहितीमध्ये विषाणूचा हा प्रकार भारतीय असल्याचे म्हटलेले नाही. प्रत्यक्षात या अहवालात “भारतीय” हा शब्दच वापरलेला नाही.
संरक्षण मंत्रालय
भारतीय नौदलातील आयएनएस सहयाद्री आणि आयएनएस कोलकाता ही जहाजे इंडोनेशियामध्ये जकार्ता येथे दाखल
भारतीय नौदलात आघाडीवर कार्यरत असलेली आयएनएस सहयाद्री आणि आयएनएस कोलकाता ही हिंदी महासागरी प्रदेशाच्या आग्नेय क्षेत्र मोहिमेसाठी नेमणूक झालेली जहाजे काल, 17 जुलै 2023 रोजी जकार्ता येथे दाखल झाली. इंडोनेशियाच्या नौदलाने या जहाजांचे स्नेहार्द वातावरणात स्वागत केले.
दोन्ही देशांदरम्यान परस्पर सहकार्य आणि सामंजस्य अधिक बळकट करण्याच्या उद्देशाने जाकार्तामधील बंदर परिसरात आयोजित करण्यात आलेल्या तपशीलवार व्यावसायिक परस्पर संवाद, संयुक्त योग सत्रे, क्रीडाविषयक कार्यक्रम तसेच परस्परांच्या जहाजांना भेटी इत्यादी कार्यक्रमांमध्ये भारतीय आणि इंडोनेशीय नौदलांतील कर्मचारी सहभागी होतील.
परिचालनविषयक सर्व कार्यक्रम पार पडल्यानंतर, दोन्ही भारतीय जहाजे इंडोनेशियाच्या नौदलासह सागरी भागीदारी सराव  कार्यक्रमात सहभागी होतील. दोन्ही देशामध्ये पूर्वीपासून अस्तित्वात असलेल्या आंतर-परिचालन विषयक कार्यक्रमांमध्ये अधिक भर घालण्याच्या दृष्टीने हा उपक्रम आयोजित करण्यात आला आहे.
आयएनएस सहयाद्री हे स्वदेशी पद्धतीने विकसित आणि प्रकल्प-17 वर्गातील तिसरे लढाऊ जहाज आहे तर, आयएनएस कोलकाता हे देखील स्वदेशी पद्धतीने विकसित आणि प्रकल्प-15 ए वर्गातील पहिले विनाशक जहाज आहे. मुंबई येथील माझगाव गोदी जहाजबांधणी कंपनीमध्ये या दोन्ही जहाजांची उभारणी करण्यात आली आहे.
संरक्षण मंत्रालय
ओपी समुद्र सेतू - आयएनएस जलाश्व 700 भारतीयांसह माले येथून तुतीकोरिनसाठी रवाना
नवी दिल्ली, 6 जून 2020
परदेशातून आपल्या नागरिकांना समुद्र मार्गे भारतात आणण्याच्या प्रयत्नांमध्ये योगदान देत ऑपरेशन समुद्र सेतू अंतर्गत तिसऱ्या मोहिमेसाठी भारतीय नौदलाचे जलाश्व हे जहाज 04 जून 20 रोजी मालदीव मधील माले येथे पोहचले होते - ते 05 जून 20 रोजी 700 भारतीय नागरिकाना घेऊन काल सायंकाळी उशिरा भारतासाठी रवाना झाले. भारताकडे प्रस्थान करण्यापूर्वी मालदीव तटरक्षक दलाचे कमांडंट कर्नल मोहम्मद सलीम यांनी या जहाजाला भेट दिली.
या फेरीबरोबरच केंद्र सरकारच्या मिशन वंदे भारतच्या व्यापक मोहिमेंतर्गत जलाश्व मालदीव आणि श्रीलंका मधील सुमारे 2700 भारतीय नागरिकांना यशस्वीरित्या भारतीय किना-यावर परत आणेल.
जहाजावर कोविड प्रोटोकॉलचे कठोर पालन केले जाईल आणि 07 जून 20 रोजी ते तूतीकोरिनला पोहोचणे अपेक्षित आहे.
सुखरूप सुटका केलेल्या लोकांना तामिळनाडूच्या तुतीकोरिन येथे उतरवण्यात येईल आणि राज्य प्रशासनाच्या देखरेखीखाली सोपविण्यात येईल.B.Gokhale/S.Kane/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(
संरक्षण मंत्रालय
नौदल प्रमुख अॅडमिरल आर हरी कुमार जपान दौऱ्यावर
नौदल प्रमुख  अॅडमिरल आर हरी कुमार 05 ते 09 नोव्हेंबर 22 या कालावधीत जपानच्या अधिकृत दौऱ्यावर आहेत. योकोसुका येथे 06 नोव्हेंबर 22 रोजी जपान सागरी स्वसंरक्षण दल स्थापनेच्या 70 व्या वर्धापन दिनानिमित्त, दलाद्वारे  आयोजित आंतरराष्ट्रीय फ्लीट रिव्ह्यू  प्रसंगी ते उपस्थित राहतील.
या भेटीदरम्यान, पश्चिम प्रशांत सागरी परिषदेतील  निरीक्षक नौदलांपैकी एक म्हणून, 07-08 नोव्हेंबर 22 रोजी योकोहामा येथे 18 व्या डब्लूपीएनएसमध्ये, नौदल प्रमुख सहभागी होतील. जपानने, डब्लूपीएनएसचे वर्तमान अध्यक्ष म्हणून, याचे आयोजन केले आहे.
आयएफआर आणि डब्लूपीएनएस दरम्यान भारत आणि भारतीय नौदलाचे प्रतिनिधीत्व करण्यासोबतच, ऑस्ट्रेलिया, जपान आणि अमेरिकेच्या सहभागाने योकोसुका येथे आयोजित केल्या जाणाऱ्या मलाबार 2022 युद्धसरावाच्या उद्घाटनासाठी देखील ते उपस्थित राहणार आहेत. मलाबार सरावाची सुरुवात 1992 झाली असून या वर्षी तिचे 30 वे वर्धापन वर्ष आहे.
अॅडमिरल हरी कुमार हे आयएफआर, डब्लूपीएनएस आणि मलाबारमध्ये सहभागी असलेल्या जवळपास 30 देशांतील त्यांच्या समकक्षांशी आणि इतर शिष्टमंडळांच्या प्रमुखांशी देखील संवाद साधणार आहेत.
भारतीय नौदलाची शिवालिक आणि कामोर्टा ही जहाजे देखील 02 नोव्हेंबर 22 रोजी जपानच्या योकोसुका येथे आयएफआर आणि मलाबार – 2022 सरावात सहभागी होण्यासाठी पोहोचली आहेत. या बहु-राष्ट्रीय कार्यक्रमांमध्ये भारतीय नौदलाच्या स्वदेशी बनावटीच्या जहाजांची उपस्थिती, मोठ्या आंतरराष्ट्रीय व्यासपीठावर भारतीय जहाज बांधणीची क्षमता दाखवण्याची संधी असेल.
नौदल प्रमुखांचा जपान दौरा हा जपानसोबतच्या उच्चस्तरीय द्विपक्षीय संरक्षण गुंतवणूक तसेच बहुपक्षीय सहभागामध्ये भारताचा सक्रिय पाठिंबा आणि सहभाग यांचे निदर्शक आहे.
विज्ञान आणि तंत्रज्ञान मंत्रालय
नवोन्मेष आणि उद्योजकतेला प्रोत्साहन देणे हे स्टार्ट अप्स बौद्धिक संपदा हक्क संरक्षणाचे उद्दिष्ट आहे - विज्ञान आणि तंत्रज्ञान मंत्री जितेंद्र सिंह
स्टार्टअप्स वातावरणाचा विकास आणि त्यांची क्षमतावृद्धीसाठी एकमेकांना पूरक ठरतील अशा अनेक योजना पंतप्रधान नरेंद्र मोदी यांनी आणल्या
स्टार्ट अप्स बौद्धिक संपदा हक्क संरक्षणाचे नवोन्मेष आणि उद्योजकतेला प्रोत्साहन देण्याचे उद्दिष्ट आहे असे प्रतिपादन केंद्रीय विज्ञान आणि तंत्रज्ञान , पंतप्रधान कार्यालय , कार्मिक, सार्वजनिक तक्रार निवारण, निवृत्तीवेतन, अणुऊर्जा आणि अंतराळ राज्यमंत्री  जितेंद्र सिंह यांनी केले.
नवी दिल्लीत राष्ट्रीय भौतिक प्रयोगशाळा इथे CSIR ने आयोजित केलेल्य राष्ट्रीय बौद्धिक संपदा उत्सव या उपक्रमाच्या उद्घाटन प्रसंगी बोलताना जितेंद्र सिंह म्हणाले, स्टार्ट-अप्सना उद्योगांशी जोडण्यासोबतच पेटंट आणि ट्रेडमार्क यासह बौद्धिक संपदा हक्कांसाठी अर्ज केल्यास संशोधनाला तसंच भारतातील उद्योजकतेलाही चालना मिळेल. नरेंद्र मोदी सरकारने 2016 मध्ये IPR कायदा आणल्यानंतर ट्रेडमार्कसाठी नोंदणी प्रकियेला एक वर्षाहून जास्त वेळ लागत असे तो वेळ एका महिन्यावर आला आहे, असेही त्यांनी सांगितले.
यानंतर स्टार्टअप्स बौद्धिक संपदा हक्क संरक्षण योजना आणली. ज्यामध्ये बौद्धिक संपदा ह्क्क यासाठी अर्ज दाखल करण्यावर 80 टक्के तर उद्योग आणि कंपन्यांसाठी 40 ते 50 टक्के सवलत देण्यात आली, असेही त्यांनी सांगितले.
स्टार्टअप्स वातावरणाचा विकास व्हावा आणि त्यांची क्षमतावृद्धी यासाठी पंतप्रधान नरेंद्र मोदी यांनी एकमेकांना पूरक ठरतील अशा अनेक योजना आणल्या. तुम्ही स्टार्टअप्सना जोड देऊ शकता. उदाहरणार्थ तुमच्याकडे मुद्रा योजना असेल, जी तुम्हाला कोणत्याही ग्रॅच्युइटी आणि तारणाशिवाय तसंच व्याजरहित कर्ज म्हणजे जवळपास विनामूल्य कर्ज देते. असे जितेंद्र सिंह म्हणाले.
गेल्या नऊ वर्षात पंतप्रधान नरेंद्र मोदी यांनी विज्ञान आणि वैज्ञानिकांना प्रतिष्ठा मिळवून दिली. आणि हा मुद्दा आंतरराष्टीय व्यासपीठावरही नेला आहे. त्यांच्या नुकत्याच झालेल्या अमेरिका भेटीतसुद्धा सेमीकंडक्टर, ते अंतराळ आणि आंतराष्ट्रीय अंतराळस्थानक, आर्टेमिज ऍकॉर्ड्स् या अशा अनेक विज्ञानाशी संबधित बाबी त्यांच्या संयुक्त निवेदनात होत्या. असं जितेंद्र सिंह यांनी स्पष्ट केलं.
जागतिक संशोधन निर्देशांकात 81 वरुन 41 अशा एकतीस पायऱ्या आपण वर आलो. आपल्याकडे स्टार्टअप्सचे वातावरण खूप उशीरा उदयाला आले. पंतप्रधान नरेंद्र मोदी यांनी 2016 मध्ये आपल्या स्वातंत्र्यदिनाच्या भाषणाच्या वेळी लाल किल्ल्यावरुन आवाहन केले होते आणि त्यानंतर तीन वर्षात आपण जागतिक स्टार्टअप इकोसिस्टीममध्ये तिसऱ्या क्रमांकावर आहोत.
पारंपरिक ज्ञानाची ठेव डिजिटल स्वरुपात ठेवून त्याची सांगड आधुनिक वैज्ञानिक संशोधनासोबत घालण्याचे आवाहन यावेळी सिंह यांनी केले आणि या सर्वाचे औद्योगिकीकरण करत आपण खादी, अरोमा मिशन आणि लव्हेंडर लागवडीसारख्या क्षेत्रात प्रगती करु शकतो , असे ते म्हणाले.
पंतप्रधान कार्यालय
भारताच्या G20 अध्यक्षपदाच्या कालावधीत झालेल्या 100व्या G20 बैठकीचे पंतप्रधानांनी केले कौतुक
नवी दिल्ली, 17 एप्रिल 2023
पंतप्रधान नरेंद्र मोदी यांनी भारताच्या G20 अध्यक्षीय कालावधी दरम्यान झालेल्या 100 व्या G20 बैठकीचे कौतुक केले आहे.
G20 इंडियाच्या ट्विट मालिकेला उत्तर देताना पंतप्रधान म्हणाले की-
"'एक पृथ्वी, एक कुटुंब, एक भविष्य' या तत्त्वाने मार्गदर्शित आणि 'वसुधैव कुटुंबकम्' या आमच्या मूल्याच्या अनुषंगाने, भारताच्या G20 अध्यक्षीय कारकिर्दीने जगाचे कल्याण वृद्धींगत करण्यासाठी आणि एक चांगले विश्व निर्माण करण्यासाठी कार्य केले आहे."
N.Chitale/G.Deoda/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
आरोग्य आणि कुटुंब कल्याण मंत्रालय
भारताच्या कोविड-19 प्रतिबंधक लसीकरणाने पार केला 56 कोटींचा टप्पा पार
रुग्ण बरे होण्याचा दर  मार्च 2020 पासून सर्वोच्च पातळीवर
गेल्या 24 तासात 35,178 नवीन रुग्णांची नोंद.
भारताची गेल्या 148 दिवसातली सर्वात कमी सक्रीय रुग्णसंख्या 
एकूण रुग्णसंख्येच्या तुलनेत सक्रीय रुग्णसंख्या 1.14% वर कायम, मार्च 2020 पासून सर्वात कमी पातळीवर
दैनंदिन पॉझिटीव्हीटी दर  गेल्या 23 दिवसात 3% पेक्षा कमी.
भारताच्या कोविड-19 प्रतिबंधक लसीकरणाने काल 56 कोटींचा टप्पा ओलांडला आहे. आज सकाळी 7 वाजेपर्यंत उपलब्ध माहितीनुसार एकूण 62,67,149 सत्रांमध्ये, 56,06,52,030 लसीच्या मात्रा देण्यात आल्या. गेल्या 24 तासात 55,05,075 लसीच्या मात्रा देण्यात आल्या.
यात समावेश आहे :
|
|
HCWs
|
|
1st Dose
|
|
1,03,51,471
|
|
2nd Dose
|
|
81,39,176
|
|
FLWs
|
|
1st Dose
|
|
1,82,91,828
|
|
2nd Dose
|
|
1,23,10,279
|
|
Age Group 18-44 years
|
|
1st Dose
|
|
20,53,38,194
|
|
2nd Dose
|
|
1,66,89,475
|
|
Age Group 45-59 years
|
|
1st Dose
|
|
11,96,50,340
|
|
2nd Dose
|
|
4,68,78,435
|
|
Over 60 years
|
|
1st Dose
|
|
8,20,88,223
|
|
2nd Dose
|
|
4,09,14,609
|
|
Total
|
|
56,06,52,030
कोविड -19 प्रतिबंधक लसीकरणाच्या नव्या टप्प्याला 21 जून 2021रोजी सुरुवात झाली आहे. देशभरात लसीकरणाचा वेग आणि व्याप्ती वाढवण्यासाठी केन्द्र सरकार वचनबद्ध आहे.
देशात रुग्ण बरे होण्याचा दर 97.52% कायम असून तो मार्च 2020 पासून आतापर्यंतच्या सर्वोच्च पातळीवर आहे.
देशात महामारीच्या सुरुवातीपासून ते आतापर्यंत एकूण 3,14,85,923 तर गेल्या 24 तासात 37,169 रुग्ण कोविड-19 संसर्गातून बरे झाले आहेत.
देशात गेल्या 24 तासात 35,178 नव्या रुग्णांची नोंद झाली.
सलग 52 दिवस 50,000 पेक्षा कमी दैनंदिन रुग्णांची नोंद झाली आहे. राज्ये आणि केन्द्र शासित प्रदेशांच्या सातत्यपूर्ण आणि समन्वित प्रयत्नांचे हे फळ आहे.
देशातील सक्रीय रुग्णसंख्या गेल्या 148 दिवसातली सर्वात कमी म्हणजे 3,67,415 इतकी असून ती एकूण रुग्णसंख्येच्या 1.14% आहे. ती मार्च 2020 पासूनच्या सर्वात कमी पातळीवर आहे.
चाचण्यांच्या क्षमतेत सातत्याने वाढ होत आहे. गेल्या 24 तासात देशात 17,97,559 चाचण्या करण्यात आल्या. देशात आतापर्यंत एकूण 49.84  कोटींपेक्षा अधिक चाचण्या करण्यात आल्या आहेत.
देशात एकीकडे चाचण्या वाढत असून दुसरीकडे साप्ताहीक पॉझिटीव्हीटी दरात घट कायम आहे. सध्या साप्ताहीक पॉझिटीव्हीटी 1.95% कायम आहे. गेले 54 दिवस तो 3% पेक्षा कमी आहे तर दैनंदिन पॉझिटीव्हीटी 1.96% आहे. गेल्या 23 दिवसांपासून हा 3% पेक्षा कमी तर सलग 72 व्या दिवशी 5% पेक्षा कमी आहे.
भारतीय स्पर्धा आयोग
अर्थमंत्री निर्मला सितारामन यांच्या हस्ते चेन्नई येथे भारतीय स्पर्धा आयोगाच्या दक्षिण क्षेत्रीय कार्यालयाचे उद्घाटन
नवी दिल्ली, 26 फेब्रुवारी 2021
केंद्रीय अर्थमंत्री निर्मला सितारामन यांनी आज चेन्नई येथे भारतीय स्पर्धा आयोगाच्या क्षेत्रीय कार्यालयाचे  उद्घाटन आभासी माध्यमातून केंद्रीय अर्थ व कंपनी व्यवहार राज्यमंत्री अनुरागसिंग ठाकूर यांच्या उपस्थितीत केले.
सीसीआयचे चेन्नई कार्यालय हे दिल्ली कार्यालयाशी समन्वय साधून अंमलबजावणी, तपास, वकिली कार्य सुलभ करण्यासाठीचे कार्यालय म्हणून काम करेल. हे क्षेत्रीय कार्यालय तामिळनाडू, केरळ, कर्नाटक, आंध्रप्रदेश, तेलंगणा आणि केंद्रशासित प्रदेश पुद्दुचेरी आणि लक्षद्विप यांच्या कामासंदर्भातील गरजा पूर्ण करेल.
अर्थमंत्री निर्मला सितारामन यांनी सीसीआयने घेतलेल्या कष्टांबाबत समाधान व्यक्त केले आणि आर्थिक वाढ आणि विकासाच्या प्रयत्नात सहकार्य असण्याची गरज व्यक्त केली. सीसीआयचे सचिव यांनी आभार प्रदर्शन केले, अर्थमंत्री, अर्थराज्यमंत्री आणि एमसीए सचिव यांच्या प्रति त्यांनी विशेष कृतज्ञता व्यक्त केली.
S.Thakur/S.Shaikh/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 182
सामाजिक न्याय आणि सबलीकरण मंत्रालय
ओबीसी, ईबीसी आणि डीएनटी प्रवर्गांसाठीच्या मॅट्रिकपूर्व शिष्यवृत्तीसाठी तरतूद वर्ष 2021-22 मधील 250 कोटी रुपयांच्या तुलनेत वर्ष 2022-23 मध्ये वाढून 394.61 कोटी रुपये
नवी दिल्ली, 22 मार्च 2023
इतर मागासवर्गीय , आर्थिकदृष्ट्या मागास वर्ग  आणि विमुक्त जमाती  साठीच्या मॅट्रिकपूर्व शिष्यवृत्ती योजनेअंतर्गत आर्थिक वर्ष 2021-22 साठी अर्थसंकल्पीय तरतूद 250 कोटी रुपये एवढी होती, तर आर्थिक वर्ष 2022-23 मध्ये हीच अर्थसंकल्पीय तरतूद 394.61 कोटी रुपये एवढी वाढवण्यात आली आहे
ओबीसी, ईबीसी आणि डीएनटी या प्रवर्गातल्या विद्यार्थ्यांसाठी साठी मॅट्रिकपूर्व शिष्यवृत्ती योजनेत वर्ष 2021-22 मध्ये सुधारणा करण्यात आली आहे. ज्याचा उद्देश पंधराव्या वित्त आयोगाच्या उद्दिष्टांच्या पुढे जाऊन पाच वर्षांच्या कालावधीत सुमारे 5.67 कोटी विद्यार्थ्यांना या योजनेअंतर्गत समाविष्ट करणे आहे.
सामाजिक न्याय आणि सक्षमीकरण राज्यमंत्री प्रतिमा भौमिक यांनी आज राज्यसभेत एका लेखी उत्तरात ही माहिती दिली.S.Kane/V.Yadav/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 89
मंत्रिमंडळ
एमएमटीसी लिमिटेडच्या माध्यमातून जपान आणि दक्षिण कोरियाला कच्च्या पोलादाचा पुरवठा करण्यासाठी दीर्घकालीन कराराला केंद्रीय मंत्रिमंडळाची मंजुरी
नवी दिल्ली, 25 एप्रिल 2018
पंतप्रधान नरेंद्र मोदी यांच्या अध्यक्षतेखाली एमएमटीसी लिमिटेडच्या माध्यमातून जपानी स्टील मिल्स  आणि पॉस्को दक्षिण कोरियाला +64 % फेई कन्टेन्ट ग्रेडच्या कच्च्या पोलादाचा पुरवठा आणखी पाच वर्षासाठी  करण्यासाठी दीर्घकालीन कराराच्या नूतनीकरणाला मंजुरी दिली आहे.
विवरण:
विद्यमान करार 31 मार्च 2018 पर्यंत वैध आहेत. जपानच्या स्टील मिल्स आणि दक्षिण कोरियाच्या पॉस्को बरोबर नूतनीकरण करण्यात आलेले करार पाच वर्षांसाठी 1.4.2018 ते 31.3.2023 पर्यंत असतील.
या करारांतर्गत दरवर्षी निर्यात केल्या जाणाऱ्या कच्च्या पोलादाचे प्रमाण 3.80 दशलक्ष टन  ते 5.50 दशलक्ष टन असेल आणि या अंतर्गत एनएमडीसी आणि बिगर एनएमडीसी दोन्ही प्रकारचे कच्चे पोलाद असतील. बैलाडीला लम्पच्या निर्यातीची संख्यात्मक मर्यादा वार्षिक 1.81 दशलक्ष टन आणि बैलाडिला फाइनची निर्यातीची मर्यादा 2.71 दशलक्ष टन असेल.
या करारांतर्गत एमएमटीसीच्या माध्यमातून जेएसएम आणि दक्षिण कोरियाच्या पॉस्कोला पुढीलप्रमाणे पूरवठा केला जाईल.
जपानी स्टील मिल्स 3.00 ~ 4.30 दशलक्ष टन वार्षिक
पॉस्को, दक्षिण कोरिया 0.80 ~1 .20 दशलक्ष टन वार्षिक
एफओबी मूल्याच्या 2.8 टक्के व्यापार मार्जिन बरोबर एमएमटीसी च्या माध्यमातून एक संस्था परिचालन आणि निर्यातीचे सध्याचे धोरण यापुढेही सुरु राहील.
लाभ :
या करारांतर्गत कच्च्या पोलादाच्या निर्यातीमुळे दीर्घकालीन भागीदार देश जपान आणि दक्षिण कोरिया बरोबर भारताच्या द्विपक्षीय संबंधांना मजबूत करणे आणि निर्यात बाजारपेठ मिळवण्यात मदत होईल. यामुळे देशात परकीय चलनाचा प्रवाह सुनिश्चित होईल.
या करारामुळे भारताला आपल्या कच्च्या पोलादासाठी अंतर्राष्ट्रीय बाजारपेठ मिळवणे आणि स्थिर आर्थिक परिसंस्था सुनिश्चित करण्यात मदत मिळेल जी खाण, वाहतूक आणि संबंधित क्षेत्रांमध्ये प्रत्यक्ष किंवा अप्रत्यक्ष रोजगार उपलब्ध करून देते.
N.Sapre/S.Kane/D.Rane
(Visitor Counter : 86
आरोग्य आणि कुटुंब कल्याण मंत्रालय
कोविड-19 लसीकरणाची अद्ययावत स्थिती- 23वा दिवस
देशभरात 58 लाखांहून अधिक आरोग्यसेवा कर्मचारी आणि आघाडीच्या योद्ध्याचे लसीकरण
आज सायंकाळी 6:40 पर्यंत 28,059 लाभार्थ्यांचे लसीकरण
आज एईएफआयची नोंद नाही
नवी दिल्ली, 7 फेब्रुवारी 2021
देशभरात राबविण्यात येत असलेल्या कोविड-19 लसीकरण कार्यक्रमाच्या 23 व्या दिवशी आज 58 लाखांहून अधिक आरोग्यसेवा कर्मचारी आणि आघाडीच्या योद्ध्याचे लसीकरण झाले. अमेरिका आणि ब्रिटननंतर भारत आता कोविड-19 लसीकरण करणारा तिसऱ्या क्रमांकाचा देश झाला आहे.
आसाम, बिहार, गुजरात, हरियाणा, झारखंड, कर्नाटक, केरळ, मणिपूर, ओदिशा , राजस्थान, त्रिपुरा आणि उत्तराखंड या 12 राज्यांमध्ये आज लसीकरण कार्यक्रम झाला.
अहवालानुसार, आजपर्यंत  एकूण 58,03,617 आरोग्यसेवा कर्मचारी आणि आघाडीच्या योद्ध्याचे लसीकरण झाले. आतापर्यंत एकूण 1,16,478 सत्रे घेण्यात आली आहेत. आज संध्याकाळी 6:40 वाजेपर्यंत 1,295 सत्रे घेण्यात आली.
एकूण आकड्यापैकी 53,17,760 आरोग्यसेवा कर्मचारी आहेत आणि 4,85,857 आघाडीचे योद्धे आहेत.
आज सायंकाळी 6:40 पर्यंत 28,059 लाभार्थ्यांना लसी देण्यात आली. यापैकी 12,978 आरोग्यसेवा कर्मचारी होते, तर इतर 15,081 लाभार्थी आघाडीचे योद्धे होते. अंतिम अहवाल आज रात्री उशीरापर्यंत पूर्ण होईल.
|
|
अनु.क्र.
|
|
राज्य/केंद्रशासित प्रदेश
|
|
लसीकरण झालेले लाभार्थी
|
|
1
|
|
अंदमान आणि निकोबार
|
|
3397
|
|
2
|
|
आंध्रप्रदेश
|
|
2,99,649
|
|
3
|
|
अरुणाचल प्रदेश
|
|
12,346
|
|
4
|
|
आसाम
|
|
88,585
|
|
5
|
|
बिहार
|
|
3,79,042
|
|
6
|
|
चंडीगड
|
|
5645
|
|
7
|
|
छत्तीसगड
|
|
1,68,881
|
|
8
|
|
दादरा आणि नगर हवेली
|
|
1504
|
|
9
|
|
दमन आणि दिव
|
|
708
|
|
10
|
|
दिल्ली
|
|
1,09,589
|
|
11
|
|
गोवा
|
|
8257
|
|
12
|
|
गुजरात
|
|
4,46,367
|
|
13
|
|
हरयाणा
|
|
1,39,129
|
|
14
|
|
हिमाचल प्रदेश
|
|
54,573
|
|
15
|
|
जम्मू-काश्मीर
|
|
49,419
|
|
16
|
|
झारखंड
|
|
1,04,371
|
|
17
|
|
कर्नाटक
|
|
3,88,476
|
|
18
|
|
केरळ
|
|
2,92,195
|
|
19
|
|
लदाख
|
|
1987
|
|
20
|
|
लक्षद्वीप
|
|
839
|
|
21
|
|
मध्यप्रदेश
|
|
3,42,016
|
|
22
|
|
महाराष्ट्र
|
|
4,73,480
|
|
23
|
|
मणिपूर
|
|
8334
|
|
24
|
|
मेघालय
|
|
6859
|
|
25
|
|
मिझोरम
|
|
10937
|
|
26
|
|
नागालँड
|
|
4,535
|
|
27
|
|
ओदिशा
|
|
2,76,323
|
|
28
|
|
पुद्दुचेरी
|
|
3532
|
|
29
|
|
पंजाब
|
|
76,430
|
|
30
|
|
राजस्थान
|
|
4,60,994
|
|
31
|
|
सिक्कीम
|
|
5372
|
|
32
|
|
तामिळनाडू
|
|
1,66,408
|
|
33
|
|
तेलंगणा
|
|
2,09,104
|
|
34
|
|
त्रिपुरा
|
|
40,405
|
|
35
|
|
उत्तरप्रदेश
|
|
6,73,542
|
|
36
|
|
उत्तराखंड
|
|
74,330
|
|
37
|
|
पश्चिम बंगाल
|
|
3,54,000
|
|
38
|
|
इतर
|
|
62,057
|
|
|
|
संपूर्ण भारत
|
|
58,03,617
लसीकरण मोहिमेच्या तेविसाव्या दिवशी संध्याकाळी 6:40 पर्यंत कोणत्याही एईएफआयची  नोंद झाली नाही.S.Kane/S.Mhatre/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 137
गृह मंत्रालय
पद्म पुरस्कार-2023 साठी 15 सप्टेंबर 2022 पर्यंत नामांकन दाखल करण्याचे आवाहन
नवी दिल्ली, 5 मे 2022
प्रजासत्ताक दिन, 2023 च्या निमित्ताने जाहीर करण्यात येणार्या पद्म पुरस्कार 2023 साठी ऑनलाईन नामांकन/शिफारशी सादर करणे 1 मे 2022 पासून सुरु झाले आहे. पद्म पुरस्कारांसाठी नामांकन दाखल करण्याची अंतिम तारीख 15 सप्टेंबर 2022.आहे.पद्म पुरस्कारांसाठी नामांकन/शिफारशी अर्ज केवळ राष्ट्रीय पुरस्कार पोर्टल https://awards.gov.in वर ऑनलाइन प्राप्त होतील.
पद्म पुरस्कार, म्हणजे, पद्मविभूषण, पद्मभूषण आणि पद्मश्री, हे देशातील सर्वोच्च नागरी पुरस्कारांपैकी एक आहेत.1954 मध्ये स्थापन झालेल्या या पुरस्कारांची घोषणा दरवर्षी प्रजासत्ताक दिनानिमित्त केली जाते.हे पुरस्कार म्हणजे 'उल्लेखनीय कार्य' विचारात घेऊन त्याला मान्यता देण्याचा प्रयत्न आहे. आणि कला, साहित्य आणि शिक्षण, क्रीडा, वैद्यकीय , सामाजिक कार्य, विज्ञान आणि अभियांत्रिकी, सार्वजनिक व्यवहार, नागरी सेवा, व्यापार आणि उद्योग इत्यादी सर्व क्षेत्रांमध्ये/विषयांमध्ये विशिष्ट आणि उल्लेखनीय कामगिरी/सेवेसाठी दिले जातात. वंश, व्यवसाय, पद किंवा लिंग असा भेद न करता सर्व व्यक्ती या पुरस्कारांसाठी पात्र आहेत.डॉक्टर आणि संशोधक वगळता सार्वजनिक उपक्रमांमध्ये काम करणाऱ्या कर्मचाऱ्यांसह सरकारी कर्मचारी पद्म पुरस्कारांसाठी पात्र नाहीत.
पद्म पुरस्कारांचे रूपांतर ' पीपल्स पद्म' म्हणजेच 'लोकांचे पद्म” मध्ये करण्यासाठी सरकार वचनबद्ध आहे.म्हणून सर्व नागरिकांना विनंती करण्यात येते की. त्यांनी स्वत:च्या नामांकनासह नामांकन/शिफारशी कराव्यात.
वर नमूद केलेल्या पद्म पोर्टलवर उपलब्ध असलेल्या स्वरूपामध्ये नमूद केलेले तसेच कथनाच्या स्वरूपात  उताऱ्यासह , तिच्या/त्याच्या संबंधित क्षेत्रामध्ये/शाखांमधली शिफारस केलेल्या व्यक्तीची विशिष्ट आणि अपवादात्मक कामगिरी/सेवा स्पष्टपणे समोर आणणारे सर्व संबंधित तपशील नामांकन/शिफारशींमध्ये असावेत .
महिला, समाजातील दुर्बल घटक, अनुसूचित जाती आणि जमाती, दिव्यांग व्यक्ती आणि समाजाची निःस्वार्थ सेवा करणाऱ्या प्रतिभावान व्यक्तींचा शोध घेण्यासाठी,गृह मंत्रालयाने सर्व केंद्रीय मंत्रालये/विभाग, राज्ये/केंद्रशासित प्रदेश सरकारे, भारतरत्न आणि पद्मविभूषण पुरस्कार विजेते, उत्कृष्ट संस्थांना एकत्रित प्रयत्न करण्याची विनंती केली आहे.
या संदर्भात अधिक तपशील गृह मंत्रालयाच्या संकेतस्थळावर  आणि पद्म पुरस्कार पोर्टलवर  'Awards and Medals' या शीर्षकाखाली उपलब्ध आहे. या पुरस्कारांशी संबंधित कायदे आणि नियम https://padmaawards.gov.in/AboutAwards.aspx या दुव्यासह संकेतस्थळावर उपलब्ध आहेत.S.Patil/S.Chavan/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 396
पंतप्रधान कार्यालय
प्रवासी भारतीय दिवसानिमित्त पंतप्रधानांनी अनिवासी भारतीयांना दिल्या शुभेच्छा
नवी दिल्ली : 09 जानेवारी 2022
पंतप्रधान नरेंद्र मोदी यांनी प्रवासी भारतीय दिनानिमित्त सर्वांना, विशेषत: अनिवासी भारतीयांना शुभेच्छा दिल्या आहेत.
एका ट्विटमध्ये पंतप्रधान म्हणाले;
"प्रवासी भारतीय दिवसाच्या सर्वांना, विशेषत: अनिवासी भारतीयांना शुभेच्छा. आमच्या अनिवासी भारतीयांनी जगभरात स्वतःची ओळख निर्माण केली आहे आणि विविध क्षेत्रात उत्कृष्ट कामगिरी केली आहे. त्याच वेळी, ते त्यांच्या मुळाशी जोडलेले आहेत. आम्हाला त्यांच्या कर्तृत्वाचा अभिमान आहे."
वस्त्रोद्योग मंत्रालय
सुमारे 1714 भारतीय हातमाग ब्रँडची नोंदणी
आयएचबी उत्पादनांसह, इतर हातमाग उत्पादनांच्या ई-विपणन प्रक्रियेला प्रोत्साहन देण्यासाठी 23 ई-वाणिज्य संस्थांचा सहभाग
ई-वाणिज्य पोर्टलद्वारे एकूण 134.35 कोटी रुपयांच्या विक्रीची नोंद
नवी दिल्ली, 3 डिसेंबर 2021
उच्च दर्जाच्या, निर्दोष आणि वातावरणावर कोणताही दुष्परिणाम न करणाऱ्या शुध्द हातमाग उत्पादनांचे ब्रँडिंग आणि जाहिरात करण्यासाठी आयएचबी अर्थात भारतीय हातमाग ब्रँडची सुरुवात करण्यात आली. या उपक्रमाअंतर्गत 31 ऑक्टोबर 2021 पर्यंत सुमारे 1714 ब्रँडची नोंदणी करण्यात आली असून त्यांची राज्यनिहाय नोंदणी आकडेवारी परिशिष्ट-I मध्ये दिली आहे. खासगी उद्योगांद्वारे मोठ्या प्रमाणात आयएचबी उत्पादनांची विक्री केली जात असून या हातमाग उद्योगांनी त्यांच्या विक्रीविषयीची आकडेवारी जाहीर करणे ऐच्छिक आहे. या उद्योगांनी 31 ऑक्टोबर 2021 पर्यंत 1102.69 कोटी रुपयांची विक्री झाल्याचे जाहीर केले आहे.
आयएचबी उत्पादनांसह इतर सर्व हातमाग उत्पादनांच्या ई-विपणनाला प्रोत्साहन देण्याकरिता 23 ई-वाणिज्य संस्थांना सहभागी करून घेण्यात आले आहे. या ई-वाणिज्य पोर्टल्सच्या माध्यमातून 31 ऑक्टोबर 2021 पर्यंत 134.35 कोटी रुपयांच्या उत्पादनांची विक्री झाल्याची नोंद झाली आहे. आयएचबीच्या नोंदणीकृत धारकांना ब्रँडची जाहीरात करण्यासाठी देशांतर्गत आणि आंतरराष्ट्रीय विपणन प्रदर्शने तसेच इतर कार्यक्रमांमध्ये सहभागी होण्याची सुविधा उपलब्ध करून देण्यात आली आहे. महाराष्ट्रातून 68 ब्रँडची नोंदणी झाली आहे.
परिशिष्ट –I
|
|
State-wise registration of IHB Products
|
|
Andhra Pradesh
|
|
99
|
|
Assam
|
|
15
|
|
Bihar
|
|
169
|
|
Chhattisgarh
|
|
117
|
|
Delhi
|
|
30
|
|
Gujarat
|
|
14
|
|
Haryana
|
|
54
|
|
Himachal Pradesh
|
|
45
|
|
Jammu & Kashmir
|
|
33
|
|
Jharkhand
|
|
33
|
|
Karnataka
|
|
18
|
|
Kerala
|
|
170
|
|
Madhya Pradesh
|
|
167
|
|
Maharashtra
|
|
68
|
|
Manipur
|
|
3
|
|
Odisha
|
|
31
|
|
Rajasthan
|
|
68
|
|
Tamil Nadu
|
|
179
|
|
Telangana
|
|
189
|
|
Tripura
|
|
2
|
|
Uttar Pradesh
|
|
104
|
|
West Bengal
|
|
106
|
|
TOTAL
|
|
1714
केंद्रीय वस्त्रोद्योग राज्यमंत्री दर्शना जरदोष यांनी आज राज्यसभेत लिखित उत्तराद्वारे ही माहिती दिली.
M.Chopade/S.Chitnis/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 159